Διάταξη του Γενικού Δικαστηρίου (έβδομο τμήμα) της 12ης Ιουνίου 2012 —Vesteda Groep κατά Επιτροπής
(Υπόθεση T-206/10)
«Κρατικές ενισχύσεις — Καθεστώς ενισχύσεων τις οποίες χορηγούν οι Κάτω Χώρες στις εταιρίες κοινωνικής στέγης — Υφιστάμενες ενισχύσεις — Απόφαση δεχόμενη τις δεσμεύσεις του κράτους μέλους — Προσφυγή ακυρώσεως — Ενεργητική νομιμοποίηση — Απαράδεκτο»
1.                     Προσφυγή ακυρώσεως — Φυσικά ή νομικά πρόσωπα — Πράξεις που τα αφορούν άμεσα και ατομικά — Απόφαση της Επιτροπής περατώνουσα
σχετική με ενισχύσεις διαδικασία — Επιχείρηση ανταγωνιστική της επιχειρήσεως που έλαβε την ενίσχυση — Δικαίωμα ασκήσεως προσφυγής —
Προϋποθέσεις (Άρθρα 108 ΣΛΕΕ και 263, εδ. 4, ΣΛΕΕ) (βλ. σκέψεις 31-32, 34-37)
2.                     Ενισχύσεις χορηγούμενες από τα κράτη — Υφιστάμενες ενισχύσεις — Εξέταση από την Επιτροπή του συμβατού της ενισχύσεως με την
κοινή αγορά — Δεσμεύσεις τις οποίες αναλαμβάνει το κράτος μέλος που χορηγεί ενίσχυση — Μη δυνατότητα της Επιτροπής για κίνηση
της επίσημης διαδικασίας ελέγχου — Δεν υφίσταται υποχρέωση της Επιτροπής να τάξει στους ενδιαφερομένους προθεσμία για να υποβάλουν
τις παρατηρήσεις τους (Άρθρο 108 ΣΛΕΕ· κανονισμός 659/1999 του Συμβουλίου, άρθρο 19 § 1) (βλ. σκέψεις 43-48)
Αντικείμενο
Αίτημα ακυρώσεως της αποφάσεως C(2009) 9963 τελικό της Επιτροπής, της 15ης Δεκεμβρίου 2009, σχετικά με τις κρατικές ενισχύσεις
E 2/2005 και N 642/2009 — Κάτω Χώρες — Υφιστάμενη ενίσχυση και ειδική ανά σχέδιο ενίσχυση υπέρ εταιριών κοινωνικής στέγης
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή.
2)
Η Vesteda Groep BV φέρει τα δικαστικά έξοδά της καθώς και τα έξοδα στα οποία υποβλήθηκε η Ευρωπαϊκή Επιτροπή.